Paġna Dan l-avviż huwa maħsub li jgħin lill-operaturi tan-negozji tal-ikel u lill-awtoritajiet nazzjonali fl-applikazzjoni tar-Regolament billi jipprovdi tweġibiet għal sejre ta' mistoqsijiet li tqajmu wara d-dħul fis-seħħ tar-Regolament. L-Avviż jirrifletti d-diskussjonijiet li kellu d-Direttorat Ġenerali tal-Kummissjoni għas-Saħħa u s-Sikurezza Alimentari (DĠ SANTE) mal-esperti mill-Istati Membri fil-kuntest tal-Grupp ta' Ħidma dwar ir-Regolament (UE) Nru 1169/2011 dwar l-għoti ta' informazzjoni dwar l-ikel lill-konsumaturi. Dan l-Avviż huwa mingħajr preġudizzju għall-interpretazzjoni li tista' tagħti l-Qorti tal-Ġustizzja tal-Unjoni Ewropea. L-Artikolu 7(1)(d) tar-Regolament jipprovdi li "L-informazzjoni dwar l-ikel m'għandhiex tiżgwida billi permezz tal-apparenza, id-deskrizzjoni jew ir-rappreżentazzjonijiet bl-istampi, tiġi ssuġġerita l-preżenza ta' ikel jew ta' ingredjent partikolari, filwaqt li fir-realtà xi komponent preżenti b'mod naturali jew ingredjent normalment użat f'dak l-ikel ikun ġie sostitwit b'komponent differenti jew ingredjent differenti". Liema tip ta' każijiet jaqgħu b'mod indikattiv fil-kamp ta' applikazzjoni ta' din id-dispożizzjoni? Għalhekk il-prodotti tal-ikel kif għandhom jiġu ttikkettati b'mod korrett? L-applikazzjoni tal-Artikolu 7(1)(d) se tiġi skattata meta jitqies li l-konsumatur medju jistenna li ikel partikolari normalment jiġi prodott b'ċertu ingredjent jew ċertu ingredjent ikun naturalment preżenti f'dak l-ikel għalkemm dawn ikunu ġew issostitwiti b'komponent differenti jew ingredjent differenti. Jistgħu jingħataw l-eżempji li ġejjin: ikel li fih ingredjent li normalment jintuża f'dak l-ikel ikun ġie ssostitwit b'komponent differenti jew ingredjent differenti, pereżempju pizza li għaliha l-preżenza tal-ġobon hija mistennija minħabba stampa fuq it-tikketta filwaqt li l-ġobon ikun ġie ssostitwit bi prodott ieħor, li għandu isem ieħor, magħmul minn materja prima użata bl-għan li tissostitwixxi l-ħalib, kompletament jew parzjalment; ikel li fih komponent naturalment preżenti f'dak l-ikel ikun ġie ssostitwit b'komponent differenti jew ingredjent differenti, pereżempju prodott li jidher bħall-ġobon fejn ix-xaħam li joriġina mill-ħalib ikun ġie ssostitwit mix-xaħam ta' oriġini veġetali. Fir-rigward tat-tikkettar fil-każ tal-ikel fejn ingredjent(i) ta' sostituzzjoni jintuża/w fi prodott, l-isem tal-prodott għandu jkun segwit mill-qrib bl-isem tal-ingredjent(i) ta' sostituzzjoni, stampat/i fuq il-pakkett jew fuq it-tikketta b'tali mod sabiex tiġi żgurata leġibbiltà ċara u bl-użu ta' daqs tat-tipa li l-għoli x tiegħu jkun mill-inqas 75 % tal-għoli x tal-isem tal-prodott u li ma jkunx inqas minn 1,2 mm. Hija r-responsabbiltà tal-operatur tan-negozju tal-ikel li jsib isem xieraq għal dan l-ikel ta' sostituzzjoni skont ir-regoli dwar l-isem tal-ikel. Fil-każ ta' ikel ippakkjat minn qabel, l-informazzjoni obbligatorja dwar l-ikel għandha tidher jew fuq il-pakkett jew fuq it-tikketta mwaħħla miegħu. X'tip ta' tikketti jistgħu jintużaw għall-finijiet ta' tikketta mwaħħla mal-prodott? It-tikketti ma għandhomx ikunu jistgħu jinqalgħu faċilment b'mod li jikkomprometti d-disponibbiltà jew l-aċċessibbiltà tal-informazzjoni obbligatorja dwar l-ikel għall-konsumatur. Fil-każ ta' tikketti li jinqalgħu malajr imwaħħla fuq il-pakkett, għandha ssir valutazzjoni abbażi ta' każ b'każ biex jinstab jekk ir-rekwiżiti ġenerali dwar id-disponibbiltà, l-aċċessibbiltà u t-turijatal-informazzjoni obbligatorja humiex issodisfati. Jista' jintuża kull tip ta' tikketta li titqies li tissodisfa dawn il-kriterji msemmija hawn fuq. Kif qed tiġi kkalkulata "l-akbar erja tal-wiċċ", speċjalment fir-rigward ta' laned jew fliexken? Fil-każ ta' pakketti rettangolari jew forma ta' kaxxa, id-determinazzjoni tal-"akbar erja tal-wiċċ" hija sempliċi, jiġifieri l-akbar naħa kollha tal-pakkett ikkonċernat (għoli x wisa'). Fil-każ ta' forom ċilindriċi (pereżempju laned) jew pakketti forma ta' flixkun (pereżempju fliexken) li spiss ikollhom forom mhux ugwali, "l-akbar erja" tista' tinftiehem bħala l-erja minbarra l-wiċċ, il-qiegħ, il-flanġ fil-quċċata u fil-qiegħ tal-landa, il-ġenb ta' fuq kif ukoll l-għonq tal-flixkun jew tal-vażett. Kif għandu jiġi ddefinit id-daqs tat-tipa tal-ittri kapitali u n-numri? Id-daqs tal-ittri kapitali u tan-numri għandu jkun ekwivalenti għall-ittra "A" li hija l-ewwel ittra tal-kelma "Appendiċi", fejn l-għoli x huwa daqs jew aktar minn 1,2 mm. Id-daqs obbligatorju tat-tipa, kif stabbilit fl-Artikolu 13(2), japplika wkoll għad-dettalji obbligatorji addizzjonali meħtieġa għal tipi jew kategoriji speċifiċi ta' ikel bħal dawk elenkati fl-Anness III? Id-daqs minimu tat-tipa kif stabbilit fl-Artikolu 13(2) japplika biss għad-dettalji obbligatorji elenkati fl-Artikolu 9(1). Meta d-dettalji obbligatorji addizzjonali elenkati fl-Anness III jintwerew b'tali mod li jiffurmaw parti mill-isem tal-ikel, f'dak il-każ japplika r-rekwiżit tad-daqs tat-tipa, kif stabbilit fl-Artikolu 13(2). Fil-każijiet l-oħrajn, id-daqs obbligatorju tat-tipa ma japplikax. Id-daqs obbligatorju tat-tipa, kif stabbilit fl-Artikolu 13(2), japplika wkoll għad-dettalji obbligatorji li jakkumpanjaw l-isem tal-ikel bħal dawk elenkati fl-Anness VI, il-Parti A (pereżempju "iddefrostjat", "iffumigat", "irradjat", eċċ.)? Iva, peress li dawn id-dettalji obbligatorji huma assoċjati mal-isem tal-ikel li għalih tapplika d-dispożizzjoni tad-daqs minimu tat-tipa kif stabbilit fl-Artikolu 13(2). Fir-rigward tal-Anness VI, il-parti A, il-punt 4, ir-Regolament jirrikjedi daqs tat-tipa li għandu għoli x ta' mill-inqas 75 % tal-għoli x tal-isem tal-prodott li fi kwalunkwe każ mhux se jkun iżgħar mid-daqs minimu tat-tipa meħtieġ fl-Artikolu 13(2). F'liema każijiet l-isem ta' xi ikel għandu jinkludi indikazzjoni tal-preżenza ta' ilma miżjud li jaqbeż il-5 % tal-piż tal-prodott lest? Fl-isem tal-ikel, għandha tiġi inkluża indikazzjoni tal-preżenza ta' ilma miżjud li jirrappreżenta aktar minn 5 % tal-piż tal-prodott lest fil-każijiet li ġejjin: il-prodotti tal-laħam u l-preparazzjonijiet tal-laħam li jkollhom l-istess dehra ta' qatgħa, robbu, biċċa maqtugħa fetet, porzjon jew karkassa tal-laħam; il-prodotti tas-sajd u l-prodotti tas-sajd ippreparati li jkollhom l-istess dehra ta' qatgħa, robbu, biċċa maqtugħa fetet, porzjon, flett jew prodott tas-sajd sħiħ. Id-determinazzjoni ta' jekk prodott tal-ikel jissodisfax dawn ir-rekwiżiti għandha ssir abbażi ta' każ b'każ mill-operaturi tan-negozji tal-ikel. F'dan ir-rigward, għandha titqies id-dehra tal-ikel. B'mod indikattiv, ikel bħaz-zalzett (pereżempju mortadella, hot dog), pudina sewda, pulpettun, patè tal-laħam/ħut, pulpetti tal-laħam/ħut, ma jeħtieġx indikazzjoni bħal din. In-nanomaterjali maħdumin b'inġinerija għandhom jiġu elenkati fil-lista ta' ingredjenti? Hemm xi eżenzjonijiet? In-nanomaterjali maħdumin kollha b'inġinerija użati bħala ingredjenti għandhom jiġu indikati b'mod ċar fil-lista ta' ingredjenti. L-Artikolu 20(b), (c) u (d) jistabbilixxi eżenzjonijiet għall-addittivi tal-ikel u l-enzimi tal-ikel kif ukoll il-katalisti u s-sustanzi milli jiġu inklużi fil-lista ta' ingredjenti. L-istess eżenzjonijiet japplikaw ukoll meta dawn ikunu fil-forma ta' nanomaterjali maħdumin b'inġinerija. Indikazzjoni u speċifikazzjoni ta' ingredjenti Huwa possibbli li fuq it = tikketta tintwera dikjarazzjoni: "żejt tal-pjanta tar-rapa jew żejt tal-pjanta tal-palm idroġenat parzjalment" meta produttur jalterna s-sors taż-żejt tal-pjanta? Le, din l-indikazzjoni ma tikkonformax mar-Regolament. Mhuwiex possibbli li fuq it-tikketta tintwera informazzjoni li mhix preċiża jew mhix speċifika biżżejjed dwar il-karatteristiċi tal-ikel, bir-riżultat li l-konsumatur jista' jiġi żgwidat. L-indikazzjoni tal-oriġini veġetali speċifika hija obbligatorja għal kull ikel li fih iż-żjut jew ix-xaħmijiet ta' oriġini veġetali, irrispettivament mill-ammont ta' żejt jew xaħam fl-ikel? Iva, hija obbligatorja irrispettivament mill-ammont ta' żejt jew xaħam fl-ikel ikkonċernat. Ir-Regolament jipprovdi li "fejn l-ikel ikun ġie miksi, il-piż nett iddikjarat tal-ikel għandu jkun mingħajr il-kisi". Dan ifisser li f'dawn il-każijiet il-piż nett tal-ikel se jkun l-istess piż nett imsaffi. Il-"piż nett" u l-"piż nett imsaffi" jridu t-tnejn li huma jiġu indikati fuq it-tikketta? Meta ikel solidu jiġi ppreżentat f'forma likwida, il-piż nett imsaffi għandu jkun indikat flimkien mal-piż/kwantità nett(a). Għall-finijiet ta' dan il-punt, ilma ffriżat jew ilma ffriżat malajr jitqies bħala forma likwida u dan ifisser obbligu li fuq it-tikketta tiġi inkluża informazzjoni dwar il-piż nett kif ukoll il-piż imsaffi. Barra minn hekk, ir-Regolament jispeċifika li fejn ikel iffriżat jew ikel iffriżat malajr jiġi miksi, il-piż nett ma għandux jinkludi l-kisi nnifsu (il-piż nett mingħajr il-kisi). Għaldaqstant, il-piż nett iddikjarat tal-ikel miksi huwa identiku għall-piż nett tiegħu msaffi. Meta wieħed iqis dan kif ukoll il-ħtieġa li l-konsumatur ma jiġix imqarraq, jistgħu jkunu possibbli dawn l-indikazzjonijiet li ġejjin: indikazzjoni doppja: piż nett: X g u piż nett imsaffi: X g; indikazzjoni komparattiva: piż nett = piż nett imsaffi = X g; indikazzjoni unika: piż nett (mingħajr kisi): X g. Is-sajder għandu jiġi ttikkettat b'data ta' durabbiltà minima "uża qabel"? Sa fejn għandhom x'jaqsmu "l-istruzzjonijiet għall-użu", jista' operatur tan-negozju tal-ikel juża s-simbolu ta' kazzola jew ta' forn mingħajr il-kliem "kazzola" jew "forn"? Le, dan ma jistax isir. Id-dettalji obbligatorji bħall-istruzzjonijiet għall-użu għandhom jiġu indikati bi kliem u numri. L-użu ta' pittogrammi jew ta' simboli huwa biss mezz addizzjonali biex jesprimi dawn id-dettalji. Madankollu, il-Kummissjoni tista' fil-futur tadotta atti ta' implimentazzjoni li jippermettu dettall obbligatorju wieħed jew aktar li jiġi espress permezz ta' pittogrammi jew simboli minflok kliem jew numri. Id-data tal-iffriżar jew id-data tal-ewwel iffriżar f'każijiet fejn il-prodott ikun ġie ffriżat aktar minn darba, hija obbligatorja fuq it-tikketta tal-laħam iffriżat mhux ippakkjat minn qabel, fuq dik ta' preparazzjonijiet ta' laħam iffriżat u fuq dik ta' prodotti tas-sajd mhux ipproċessati ffriżati? Id-data tal-iffriżar hija obbligatorja biss fuq it-tikketta tal-laħam iffriżat ippakkjat minn qabel, ta' preparazzjonijiet ta' laħam iffriżat u fuq dik ta' prodotti tas-sajd mhux ipproċessati ffriżati. L-Istati Membri jistgħu jiddeċiedu li jestendu dan ir-rekwiżit għall-prodotti mhux ippakkjati minn qabel. Kif inhuma ddefiniti "prodotti tas-sajd mhux ipproċessati"? L-indikazzjoni "iffriżat malajr fi [DATA]" tista' tintuża biex tindika d-data tal-iffriżar fuq il-laħam iffriżat, il-preparazzjonijiet ta' laħam iffriżat u l-prodotti tas-sajd mhux ipproċessati ffriżati? Le, l-indikazzjoni "iffriżat malajr fi ..." ma tistax tintuża peress li l-Anness X jistipula b'mod ċar li t-terminu li għandu jintuża huwa "Iffriżat fi ...". Ir-regoli dwar id-dikjarazzjoni dwar in-nutrizzjoni stabbiliti fir-Regolament japplikaw għall-ikel kollu? Ir-regoli ma japplikawx għall-ikel li ġej, li għandu r-regoli tiegħu ta' ttikkettar dwar in-nutrizzjoni: X'irid jiġi ddikjarat? Id-dikjarazzjoni obbligatorja dwar in-nutrizzjoni għandha tinkludi d-dettalji kollha li ġejjin: il-valur enerġetiku u l-ammonti ta' xaħam, saturati, karboidrati, zokkor, proteina u melħ. Il-valur enerġetiku għandu jingħata kemm f'kJ (kilojoules) kif ukoll f'kcal (kilokaloriji). L-ewwel għandu jingħata l-valur f'kilojoules, segwit bil-valur f'kilokaloriji. Tista' tintuża l-abbrevjazzjoni kJ/kcal. L-ordni tal-preżentazzjoni tal-informazzjoni għandha tkun kif ġej: enerġija xaħam zokkor melħ Jekk jibqa' spazju, id-dikjarazzjoni għandha tiġi ppreżentata f'forma ta' tabella, bin-numri allinjati. Jista' jintuża format lineari jekk ma jkunx hemm spazju għall-għoti tal-informazzjoni f'format tabulari. F'każijiet fejn il-valur enerġetiku jew l-ammont ta' nutrijent(i) fi prodott huwa negliġibbli, l-informazzjoni dwar dawn l-elementi tista' tiġi ssostitwita b'dikjarazzjoni bħal "Fih ammonti negliġibbli ta' ..." li għandha tidher qrib ħafna tad-dikjrazzjoni dwar in-nutrizzjoni (ara l-punt 3.2.2. għall-kunċett ta' ammont negliġibbli). Hemm prodotti li huma eżentati milli jipprovdu d-dikjarazzjoni dwar in-nutrizzjoni (Ara l-punt 3.6.1). Fejn prodott fih ammont(i) negliġibbli ta' nutrijent(i) jew għandu valur enerġetiku negliġibbli li għalih/għalihom huwa meħtieġ it-tikkettar obbligatorju, hemm bżonn li dawn in-nutrijenti jew il-valur enerġetiku jiġu inklużi fit-tabella ta' nutrizzjoni (l-Artikolu 34(5))? Le, meta l-valur enerġetiku jew l-ammont ta' nutrijent huwa negliġibbli, id-dikjarazzjoni dwar in-nutrizzjoni għan-nutrijent tista' tiġi ssostitwita b'dikjarazzjoni bħal "fih ammont negliġibbli ta'..." qrib id-dikjrazzjoni dwar in-nutrizzjoni. Meta tista' tintuża d-dikjarazzjoni li tindika li l-kontenut ta' melħ ġej esklużivament mill-preżenza ta' sodju fl-istat naturali tiegħu? Id-dikjarazzjoni li tindika li l-kontenut ta' melħ ġej esklużivament mill-preżenza ta' sodju fl-istat naturali tiegħu tista' tidher qrib it-tikkettar dwar in-nutrizzjoni fuq ikel li mhux miżjud bil-melħ, bħall-ħalib, il-ħaxix, il-laħam u l-ħut. Fejn jiġi miżjud il-melħ matul l-ipproċessar, jew bħala riżultat taż-żieda ta' ingredjenti li fihom il-melħ, pereżempju l-perżut, il-ġobon, iż-żebbuġ, l-inċova, eċċ., id-dikjarazzjoni ma tistax tintuża. L-ammont ta' "melħ" iddikjarat fit-tikketta ta' nutrizzjoni obbligatorja jiġi kkalkulat permezz tal-formola: melħ = sodju × 2,5. Is-sodju kollu li joriġina minn kwalunkwe ingredjent, pereżempju sakkarina tas-sodju, askorbat tas-sodju eċċ. għandu jkun inkluż f'dan il-kalkolu? Iva, l-ekwivalenti tal-kontenut ta' melħ għandhom dejjem jitnisslu mill-kontenut tas-sodju totali tal-prodott tal-ikel permezz tal-formula: melħ = sodju × 2,5. Liema nutrijenti oħrajn jistgħu jiġu ddikjarati? Id-dikjarazzjoni obbligatorja dwar in-nutrizzjoni tista' tiġi ssupplimentata wkoll b'indikazzjoni tal-ammont ta' wieħed jew aktar minn dawn li ġejjin: vitamini u minerali. L-ordni ta' preżentazzjoni tal-informazzjoni, fejn xieraq, għandha tkun kif ġej: enerġija xaħam zokkor, melħ vitamini u minerali Jekk jibqa' spazju, id-dikjarazzjoni għandha tiġi ppreżentata f'forma ta' tabella bin-numri allinjati. Jista' jintuża format lineari jekk ma jkunx hemm spazju għall-għoti tal-informazzjoni f'format tabulari. Meta sustanza, li dwarha tkun saret indikazzjoni dwar in-nutrizzjoni jew is-saħħa, ma tkunx parti mid-dikjarazzjoni dwar in-nutrizzjoni, kif għandha tiġi ddikjarata din l-informazzjoni? Meta n-nutrijent, li dwaru tkun saret indikazzjoni dwar in-nutrizzjoni jew is-saħħa, ikun parti mid-dikjarazzjoni dwar in-nutrizzjoni, mhux meħtieġ aktar tikkettar. Meta n-nutrijent jew is-sustanza l-oħra, li dwaru/dwarha tkun saret indikazzjoni dwar in-nutrizzjoni jew is-saħħa, mhux/mhix parti mid-dikjarazzjoni dwar in-nutrizzjoni, l-ammont tan-nutrijent jew tas-sustanza l-oħra għandu jidher fuq it-tikketta fl-istess parti, pereżempju qrib id-dikjarazzjoni dwar in-nutrizzjoni (ara wkoll il-punt 3.3.5 hawn taħt). Meta l-ammont ta' fibra (jew kwalunkwe nutrijent ieħor imsemmi fl-Artikolu 30(2)) huwa ddikjarat fuq ikel mhux ippakkjat minn qabel, x'inhuma l-elementi nutrittivi l-oħra li jeħtieġ li jiġu ddikjarati? Jekk operatur tan-negozju tal-ikel ikun interessat li jiddikjara l-ammont ta' fibra ta' prodott, jew l-ammont ta' kwalunkwe nutrijent ieħor imsemmi fl-Artikolu 30(2), f'dak il-każ għandha tingħata d-dikjarazzjoni dwar in-nutrizzjoni sħiħa. Dan jikkonsisti fi: il-valur enerġetiku; u l-ammonti ta' xaħam, saturati, karboidrati, zokkor, proteini u melħ. Meta indikazzjoni dwar in-nutrizzjoni u s-saħħa tkun relatata ma' kwalunkwe nutrijent imsemmi fl-Artikolu 30(2), l-ammont ta' dak in-nutrijent għandu jiġi ddikkjarat ukoll fid-dikjarazzjoni dwar in-nutrizzjoni. Huwa possibbli li l-kontenut tal-fibra jiġi ttikkettat bl-użu ta' perċentwal ta' doża ta' referenza, anke jekk ma hemm l-ebda doża ta' referenza armonizzata stabbilita fir-Regolament għall-fibra? L-uniċi nutrijenti li għalihom l-ammont jista' jiġi espress bħala perċentwal ta' doża ta' referenza huma dawk li għalihom id-dożi ta' referenza huma stabbiliti fl-Anness XIII, anke meta jintużaw forom addizzjonali ta' espressjoni u preżentazzjoni tad-dikjarazzjoni dwar in-nutrizzjoni. Huwa possibbli li l-kontenut ta' komponenti ta' nutrijenti volontarji, pereżempju "aċidi xaħmin omega 3", jiġi ttikkettat bħala komponenti ta' polinsaturati? Id-dikjarazzjoni dwar in-nutrizzjoni hija lista magħluqa ta' valuri enerġetiċi u nutrijenti u ma tistax tiġi ssupplimentata b'xi informazzjoni ta' nutrizzjoni oħra (madankollu ara wkoll il-punt 3.3.2 hawn fuq). X'informazzjoni dwar in-nutrizzjoni tista' tiġi ripetuta fuq il-pakkett? Xi informazzjoni obbligatorja ta' tikkettar dwar in-nutrizzjoni tista' tiġi ripetuta fuq il-pakkett, fil-parti prinċipali (ġeneralment magħrufa bħala l-"quddiem tal-pakkett"), bl-użu ta' wieħed mill-formati li ġejjin: il-valur enerġetiku, jew, il-valur enerġetiku, u l-ammont ta' xaħam, saturati, zokkor, u melħ. Ir-regoli tad-daqs minimu tat-tipa japplikaw fil-każ ta' din id-dikjarazzjoni ripetuta (l-Artikolu 13(2), l-Anness IV, ara wkoll il-punt 3.2.1). Meta tiġi ripetuta, id-dikjarazzjoni dwar in-nutrizzjoni tibqa' lista ta' kontenut definit u limitat. Ebda informazzjoni addizzjonali ma hija permessa fi ħdan id-dikjarazzjoni dwar in-nutrizzjoni magħmula fil-parti prinċipali. Meta tiġi ripetuta, id-dikjarazzjoni tista' ssir għal kull porzjon/unità ta' konsum biss (kemm-il darba l-porzjon/l-unità jkunu kkwantifikati qrib id-dikjarazzjoni dwar in-nutrizzjoni u n-numru ta' porzjonijiet/unitajiet jidher fuq it-tikketta tal-pakkett). Madankollu, addizzjonalment irid jingħata l-valur enerġetiku wkoll għal kull 100 g jew 100 ml. Meta l-informazzjoni ripetuta dwar in-nutrizzjoni fil-parti prinċipali ("il-quddiem tal-pakkett") tiġi espressa bħala perċentwal tad-dożi ta' referenza, din l-informazzjoni jenħtieġ li tidher ukoll fid-dikjarazzjoni obbligatorja dwar in-nutrizzjoni ("il-wara tal-pakkett")? L-informazzjoni ta' nutrizzjoni volontarjament ripetuta fil-parti prinċipali ("il-quddiem tal-pakkett") għandu jkun fiha biss informazzjoni dwar l-enerġija waħedha, jew dwar l-enerġija flimkien ma' dik dwar ix-xaħam, is-saturati, iz-zokkor u l-melħ. Din l-informazzjoni trid tiġi pprovduta wkoll fid-dikjarazzjoni obbligatorja dwar in-nutrizzjoni ("il-wara tal-pakkett"). Madankollu, huwa possibbli li din l-informazzjoni fuq quddiem tal-pakkett tiġi espressa bħala perċentwal ta' dożi ta' referenza (flimkien mal-valuri assoluti) anke jekk din il-forma ta' espressjoni ma tintużax fid-dikjarazzjoni obbligatorja dwar in-nutrizzjoni. Huwa possibbli li d-dikjarazzjoni dwar in-nutrizzjoni tiġi ripetuta darba fil-forma ta' dikjarazzjoni sempliċi ta' valur enerġetiku u darba oħra fil-forma ta' valur enerġetiku flimkien mal-ammonti ta' xaħam, saturati, zokkor u melħ? Id-dikjarazzjoni dwar in-nutrizzjoni tista' tiġi ripetuta bħala l-valur enerġetiku waħdu jew bħala l-valur enerġetiku flimkien mal-ammonti ta' xaħam, saturati, zokkor, u melħ. Huwa possibbli wkoll li din l-informazzjoni tiġi ripetuta aktar minn darba. Dawn iż-żidiet volontarji tad-dikjarazzjoni dwar in-nutrizzjoni għandhom jidhru fil-parti prinċipali u jikkonformaw mad-dispożizzjonijiet dwar id-daqs minimu tat-tipa. It-tikkettar tal-kontenut ta' nutrijent wieħed huwa permess fuq quddiem tal-pakkett, bħal X % xaħam? Ir-repetizzjoni volontarja tad-dikjarazzjoni dwar in-nutrizzjoni ma tippermettix it-tikkettar ta' kontenut ta' nutrijent wieħed, peress li l-informazzjoni li għandha tiġi pprovduta tkun il-valur enerġetiku waħdu jew il-valur enerġetiku flimkien mal-ammonti ta' xaħam, saturati, zokkor u melħ. Madankollu, it-tikketta tista' tinkludi d-dikjarazzjoni ta' kontenut ta' nutrijent wieħed meta din id-dikjarazzjoni tkun meħtieġa bil-liġi, bħall-kontenut ta' xaħam ta': ċerti xaħmijiet li jiddelku msemmija fl-Anness VII, il-Parti VII, il-paragrafu I u l-Appendiċi II tiegħu tar-Regolament (UE) Nru 1308/2013 li jistabbilixxi organizzazzjoni komuni ta' prodotti agrikoli. Fejn il-prodotti huma destinati għall-bejgħ f'aktar minn pajjiż wieħed, id-dikjarazzjonijiet dwar in-nutrizzjoni fil-format meħtieġ mill-Istati Uniti u l-Kanada jistgħu jiġu pprovduti flimkien mad-dikjarazzjoni ta' nutrizzjoni li tissodisfa r-rekwiżiti tar-Regolament? Dikjarazzjoni dwar in-nutrizzjoni fil-format meħtieġ mill-Istati Uniti u l-Kanada ma tkunx konformi mar-rekwiżiti tal-UE, billi kemm l-informazzjoni obbligatorja kif ukoll dik volontarja għandhom ikunu konformi mar-regoli stabbiliti fir-Regolament. It-tikkettar ta' dan it-tip jista' wkoll jinganna lill-konsumatur minħabba l-fatturi ta' konverżjoni differenti użati fl-Istati Uniti biex jiġi kkalkulat il-valur enerġetiku u l-ammont ta' nutrijenti. X'inhuma l-forom ta' espressjoni tal-elementi obbligatorji fid-dikjarazzjoni dwar in-nutrizzjoni? L-ammonti ta' xaħam, saturati, karboidrati, zokkor, proteina u melħ għandhom jiġu espressi fi grammi (g) kull 100 g jew kull 100 ml, u l-valur enerġetiku f'kilojoules (kJ) u f'kilokaloriji (kcal) kull 100 g jew kull 100 ml ta' ikel. Jistgħu jiġu ddikjarati b'mod addizzjonali għal kull porzjon/unità ta' konsum tal-ikel. Il-porzjon jew l-unità ta' konsum għandhom jintgħarfu faċilment mill-konsumatur, ikunu kwantifikati fuq it-tikketta qrib tad-dikjarazzjoni dwar in-nutrizzjoni, u l-għadd ta' porzjonijiet jew ta' unitajiet li jinsabu fil-pakkett għandu jiġi ddikjarat fuq it-tikketta. Barra minn hekk, il-valur enerġetiku u l-ammonti ta' xaħam, saturati, karboidrati, zokkor, proteina u melħ jistgħu jiġu espressi wkoll bħala perċentwal tad-dożi ta' referenza speċifikati fit-tabella li ġejja għal kull 100 g jew 100 ml. Minbarra dikjarazzjoni bħal din jew minflokha għal kull 100 ml jew 100 g, il-perċentwali tad-dożi ta' referenza jistgħu jiġu espressi għal kull porzjon/unità ta' konsum. Meta l-perċentwali tad-dożi ta' referenza jiġu espressi għal kull 100 g jew 100 ml, id-dikjarazzjoni dwar in-nutrizzjoni għandha tinkludi d-dikjarazzjoni li ġejja: "Doża ta' referenza fuq adult medju (8 400 kJ/2 000 kcal)". Għal ikel mhux ippakkjat minn qabel, id-dikjarazzjoni dwar in-nutrizzjoni tista' tiġi espressa fuq il-bażi ta' kull porzjon jew kull unità ta' konsum biss. L-akronimu RI għal Doża ta' Referenza (Reference Intake) jista' jintuża fuq it-tikketti tal-ikel? L-akronimu RI għal Doża ta' Referenza (Reference Intake) jista' jintuża fuq it-tikketti tal-ikel diment li dan jiġi spjegat bis-sħiħ fuq il-pakkett u jkun jista' jinstab faċilment mill-konsumaturi. Id-dikjarazzjoni "Doża ta' Referenza ta' adult medju (8 400 kJ/2 000 kcal)" ma tistax tiġi mmodifikata. It-termini Gwida Ammont ta' Kuljum (Guideline Daily Amount) jew l-akronimu GAK tiegħu jistgħu jintużaw? L-intenzjoni tar-Regolament hija li jiġu armonizzati l-kontenut, l-espressjoni u l-preżentazzjoni tal-informazzjoni dwar in-nutrizzjoni mogħtija lill-konsumaturi, inkluża l-informazzjoni volontarja. Fid-dawl ta' din l-intenzjoni, mhuwiex possibbli li jintużaw it-termini Gwida ta' Ammont ta' Kuljum jew l-akronimu GAK tiegħu fil-kuntest tal-applikazzjoni tal-Artikoli 32 u 33 tar-Regolament (ara wkoll il-punt 3.4.2). Għandu wkoll jiġi nnutat li l-kunċett ta' doża ta' referenza huwa differenti mill-kunċett ta' gwida ta' ammont ta' kuljum, billi t-terminu "doża ta' referenza" ma jimplikax li fih xi parir ta' nutrizzjoni, għall-kuntrarju tat-terminu "gwida". Ma hemm l-ebda parir ta' nutrizzjoni li jgħid li wieħed għandu jikkonsma, pereżempju 20 g xaħam saturat kuljum u l-konsumaturi ma għandhomx jaħsbu li din hija kwantità minima meħtieġa għaż-żamma tas-saħħa. Id-dikjarazzjoni addizzjonali: "Doża ta' referenza ta' adult medju (8 400 kJ/2 000 kcal)" għandha tiġi indikata qrib kull dikjarazzjoni dwar in-nutrizzjoni? Iva, meta l-informazzjoni hija espressa bħala perċentwal tad-dożi ta' referenza abbażi ta' 100 g jew 100 ml. Le, meta hija espressa abbażi ta' porzjon. Id-dożi ta' referenza għall-enerġija u n-nutrijenti huma stabbiliti għall-adulti. Il-valur enerġetiku u l-ammonti ta' nutrijenti jistgħu jkunu espressi b'mod volontarju bħala perċentwal ta' dożi ta' referenza għat-tfal, minflok jew flimkien mal-perċentwali ta' dożi ta' referenza għall-adulti? L-indikazzjoni volontarja tad-dożi ta' referenza għal gruppi speċifiċi tal-popolazzjoni hija permessa biss jekk id-dispożizzjonijiet tal-Unjoni, jew fin-nuqqas tagħhom ir-regoli nazzjonali, ġew adottati. Il-valur enerġetiku u l-ammonti ta' nutrijenti jistgħu biss ikunu espressi bħala perċentwal tad-dożi ta' referenza għall-adulti, flimkien mal-espressjoni tagħhom bħala valuri assoluti. Madankollu, ir-Regolament jitlob lill-Kummissjoni biex tadotta atti ta' implimentazzjoni dwar l-indikazzjoni tad-dożi ta' referenza għall-gruppi speċifiċi tal-popolazzjoni minbarra d-dożi ta' referenza stabbiliti għall-adulti, u d-dożi ta' referenza għat-tfal jistgħu jkunu disponibbli fil-ġejjieni. Sakemm jiġu adottati dawn id-dispożizzjonijiet tal-Unjoni, l-Istati Membri jistgħu jadottaw regoli nazzjonali li jiffissaw dożi ta' referenza fuq bażi xjentifika għall-gruppi tal-popolazzjoni bħal dawn. L-użu ta' dożi ta' referenza għal gruppi oħra speċifiċi tal-popolazzjoni, bħat-tfal, mhumiex permessi għal prodotti li ilhom li tqiegħdu fis-suq jew ġew ittikkettati mit-13 ta' Diċembru 2014, sakemm ir-regoli tal-Unjoni jew dawk nazzjonali ma jistabbilixxux dożi ta' referenza fuq bażi xjentifika għal gruppi bħal dawn. X'inhi unità ta' konsum? Jistgħu jintużaw pittogrammi biex jiġi ddefinit porzjon? Is-simbolu ≈ jew ~ li jfisser "bejn wieħed u ieħor ugwali għal" jista' jintuża biex jindika l-għadd ta' porzjonijiet f'pakkett? L-"Unità ta' konsum" għandha tingħaraf faċilment mill-konsumatur u tfisser unità li tista' tiġi kkonsmata individwalment. Unità waħda ta' konsum mhux bilfors tirrappreżenta porzjon. Pereżempju, kwadrant ta' biċċa ċikkulata jista' jkun l-unità ta' konsum, iżda porzjon huwa iktar minn kwadrant wieħed ta' ċikkulata. Is-simboli jew il-pittogrammi jistgħu jintużaw biex jiddefinixxu porzjon jew unità ta' konsum. Ir-Regolament jirrikjedi biss li l-unità ta' konsum jew il-porzjon jintgħarfu faċilment u jkunu kkwantifikati fuq it-tikketta. Fl-użu ta' simboli jew pittogrammi, it-tifsira tagħhom lill-konsumatur għandha tkun ċara u ma għandhiex tqarraq. Varjazzjonijiet żgħar fin-numru ta' unitajiet ta' konsum jew porzjonijiet fi prodott jistgħu jiġu senjalati bl-użu tas-simboli xierqa qabel in-numru ta' porzjonijiet jew tal-unitajiet ta' konsum. Jistgħu jintużaw ikoni biss biex jissimbolizzaw nutrijenti u/jew enerġija minflok il-kliem? L-informazzjoni obbligatorja u volontarja dwar in-nutrizzjoni għandha ssegwi format partikolari, li jeħtieġ li l-enerġija u n-nutrijenti jiġu ttikkettati bil-kliem. Il-prinċipju ġenerali li għandha tingħata informazzjoni obbligatorja fi kliem u numri japplika wkoll għal każijiet fejn l-informazzjoni ta' nutrizzjoni tingħata fuq bażi volontarja. Il-pittogrammi u s-simboli jistgħu jintużaw b'mod addizzjonali. Jistal-valur enerġetiku jingħata biss f'kcal fejn l-informazzjoni dwar in-nutrizzjoni tiġi ripetuta volontarjament fil-parti prinċipali tat-tikketta? L-informazzjoni dwar l-enerġija għandha tiġi sistematikament iddikjarata, kull fejn tingħata kemm f'kj (kilojoules) kif ukoll f'kcal (kilokaloriji). X'inhuma l-eżenzjonijiet? Il-prodotti elenkati fl-Anness V huma eżentati mit-tikkettar obbligatorju dwar in-nutrizzjoni, għajr fejn issir indikazzjoni dwar in-nutrizzjoni jew is-saħħa. Barra minn hekk, l-eżenzjoni tapplika għax-xorb alkoħoliku (li fih aktar minn 1,2 % alkoħol) u għal ikel mhux ippakkjat minn qabel (sakemm liġi speċifika tal-UE jew miżura nazzjonali ma tirrikjedix dan). Meta l-informazzjoni ta' nutrizzjoni tingħata volontarjament din għandha timxi fuq ir-regoli għat-tikkettar obbligatorju dwar in-nutrizzjoni. Iżda: għax-xorb alkoħoliku, id-dikjarazzjoni dwar in-nutrizzjoni tista' tkun limitata għall-valur enerġetiku. Mhux meħtieġ xi format speċifiku; għal ikel mhux ippakkjat minn qabel, id-dikjarazzjoni dwar in-nutrizzjoni tista' tkun limitata għall-valur enerġetiku jew il-valur enerġetiku flimkien mal-ammont ta' xaħam, saturati, zokkor, u melħ. Tista' tingħata għal kull porzjon jew unità ta' konsum biss, kemm-il darba l-porzjon/l-unità jkunu kkwantifikati u jingħata l-għadd ta' porzjonijiet/unitajiet. L-ikel li ġej huwa eżentat mir-rekwiżiti tad-dikjarazzjoni obbligatorja dwar in-nutrizzjoni? Prodotti mhux ipproċessati li huma magħmula minn ingredjent wieħed jew minn kategorija ta' ingredjenti Dqiq (pereżempju dqiq tal-qamħ) Ross parboiled u ross imsajjar minn qabel Ross parboiled jgħaddi minn pass ta' qabel it-tisjir u għalhekk ma jistax jitqies bħala ikel mhux ipproċessat. Madankollu r-ross jibbenefika mill-eżenzjoni għall-prodotti mhux ipproċessati li fihom ingredjent wieħed jew kategorija ta' ingredjenti. Żejt veġetali Iż-żjut veġetali huma prodotti pproċessati u għalhekk ma jistgħux jibbenefikaw mill-eżenzjoni għall-prodotti mhux ipproċessati li fihom ingredjent wieħed jew kategorija ta' ingredjenti. Zokkor Iz-zokkor huwa prodott ipproċessat u għalhekk ma jistax jibbenefika mill-eżenzjoni għall-prodotti mhux ipproċessati li fihom ingredjent wieħed jew kategorija ta' ingredjenti. Għasel Ħxejjex aromatiċi, ħwawar jew taħlitiet tagħhom; Prodotti ta' ħxejjex aromatiċi u ħwawar li fihom aromatizzanti u/jew regolaturi tal-aċidità Il-ħxejjex aromatiċi, il-ħwawar jew it-taħlitiet tagħhom huma eżentati mir-rekwiżit tad-dikjarazzjoni obbligatorja dwar in-nutrizzjoni, peress li jiġu kkonsmati fi kwantitajiet żgħar u ma għandhom l-ebda impatt nutrittiv sinifikanti fuq id-dieta. Bl-istess mod, tali prodotti li jkun fihom aromatizzanti u/jew regolaturi tal-aċidità jibbenefikaw minn din l-eżenzjoni, diment li l-aromatizzanti u/jew ir-regolaturi tal-aċidità ma jkollhomx impatt nutrittiv sinifikanti. Melħ u sostituti tal-melħ Melħ imħallat bil-jodju Ħallijiet iffermentati u sostituti tal-ħall, inklużi dawk fejn l-uniċi ingredjenti miżjuda huma l-aromatizzanti Ħall iffermentat b'melħ miżjud L-eżenzjoni għall-ħallijiet iffermentati u s-sostituti għall-ħall hija valida biss għall-prodotti li għalihom l-uniċi ingredjenti miżjuda huma aromatizzanti. Għas-supplimenti tal-ikel, liema terminoloġija b'rabta mal-valuri ta' referenza għandha tintuża għad-dikjarazzjoni ta' vitamini u minerali? Ir-regoli dwar id-dikjarazzjoni dwar in-nutrizzjoni tar-Regolament ma japplikawx għas-supplimenti tal-ikel. Is-supplimenti tal-ikel li jkollhom indikazzjoni dwar in-nutrizzjoni jew is-saħħa għandhom għalfejn jipprovdu dikjarazzjoni dwar in-nutrizzjoni skont ir-Regolament? Fir-rigward tal-ikel ippakkjat b'likwidu, id-dikjarazzjoni dwar in-nutrizzjoni għandha tikkorrispondi għall-prodott imsaffi (mingħajr il-likwidu) jew il-prodott kollu kemm hu (bil-likwidu)? L-ikel solidu jista' jiġi ppreżentat f'forma likwida, kif iddefinit fil-paragrafu 5 tal-Anness IX (bħal salmura, meraq tal-frott) jew likwidi oħrajn (bħaż-żejt). Xi konsumaturi jieklu t-totalità ta' dawn il-prodotti, filwaqt li oħrajn jieklu biss il-prodotti msaffa. F'dan il-kuntest, id-dikjarazzjoni dwar in-nutrizzjoni għandha għalhekk preferibbilment tiġi kkalkulata għall-kontenut totali tal-prodott tal-ikel, jiġifieri l-ikel solidu u l-likwidu flimkien, meta l-prodott x'aktarx ikun se jiġi kkonsmat kollu kemm hu. Din l-informazzjoni tista' tiġi ssuplimentata volontarjament minn dikjarazzjoni dwar in-nutrizzjoni għall-prodott imsaffi. Għal prodotti oħrajn li l-likwidu tagħhom mhux mistenni li jittiekel, l-informazzjoni ta' nutrizzjoni bbażata fuq il-piż nett imsaffi tidher aktar rilevanti. Fi kwalunkwe każ, id-dikjarazzjoni dwar in-nutrizzjoni għandha tagħmilha ċara li hija tkun qiegħda tirreferi għall-prodotti msaffa jew għall-prodott kollu kemm hu. fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32018M8902. Il-EUR-Lex hu l-aċċess fuq l-internet għal-liġi Ewropea. fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32018M8918. Il-EUR-Lex hu l-aċċess fuq l-internet għal-liġi Ewropea. IL-KUNSILL TAL-UNJONI EWROPEA Fl-adozzjoni ta' dawn il-konklużjonijiet, il-Kunsill IFAKKAR b'mod partikolari f'dan li ġej: Ir-Rapport annwali tal-2016 dwar il-mobbiltà tal-forza tax-xogħol ġewwa l-UE, it-Tieni edizzjoni, Mejju 2017. Il-konklużjonijiet tal-Kunsill ta' Diċembru 2017, il-Kapijiet ta' Stat jew ta' Gvern — EUCO 19/1/17. L-aġenda ġdida għall-ħiliet. IL-KUNSILL TAL-UNJONI EWROPEA, IL-KUNSILL TAL-UNJONI EWROPEA U R-RAPPREŻENTANTI TAL-GVERNIJIET TAL-ISTATI MEMBRI MLAQQGĦIN FI ĦDAN IL-KUNSILL L-Istati Membri li jkunu nnotifikaw lill-Kummissjoni dwar l-applikazzjoni tad-Direttiva dwar il-PNR f'titjiriet fl-UE huma: il-Belġju il-Ġermanja il-Kroazja il-Litwanja il-Polonja is-Slovakkja ir-Renju Unit. Din in-notifika tikkonċerna l-impriżi li ġejjin: Silver Lake Group L.P. ("Silver Lake", l-Istati Uniti tal-Amerka) ZPG Plc ("ZPG", ir-Renju Unit) Silver Lake takkwista, fis-sens tal-Artikolu 3(1)(b) tar-Regolament dwar l-Għaqdiet, il-kontroll uniku indirett ta' ZPG, permezz ta' xiri ta' ishma. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Jenħtieġ li r-referenza li ġejja tiġi dejjem speċifikata: Il-kummenti jistgħu jintbagħtu lill-Kummissjoni permezz tal-email, permezz tal-faks jew permezz tal-posta. Uża d-dettalji ta' kuntatt ta' hawn taħt: Dan l-avviż jikkonċerna l-impriżi li ġejjin: Phoenix PIB Austria Beteiligungs GmbH (l-Awstrija) ("Phoenix"), li tappartjeni għall-grupp ta' kumpaniji Phoenix, Farmexim SA, ir-Rumanija ("Farmexim"), Help Net Farma, SA, ir-Rumanija ("Help Net") Phoenix takkwista, fis-sens tal-Artikolu 3(1)(b) tar-Regolament dwar l-Għaqdiet, il-kontroll uniku ta' Farmexim u Help Net kollha kemm huma. Il-konċentrazzjoni hija mwettqa permezz ta' xiri ta' ishma. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Jenħtieġ li r-referenza li ġejja tiġi dejjem speċifikata: Il-kummenti jistgħu jintbagħtu lill-Kummissjoni permezz tal-email, permezz tal-faks jew permezz tal-posta. Uża d-dettalji ta' kuntatt ta' hawn taħt: